Notum sit presentibus et futuris quod dominus Odo Viridis et Bona Domina, uxor sua, et duo filii sui, Poncius et Guionellus, quid quid habebant in territorio illo quod apellatur Locus Dei sive in nemoribus sive in planis immo in omnibus bonis ausque(a) ulla excepcione pro redencione(a) suarum animarum et pro animabus suorum antecessorum sanctimonialibus adque(a) conversis ibidem habitantibus imperpetuum concesserunt, in hac tamen concessione hoc solum sibi retinentes(b) quia, si dominus Odo aut uxor sua aut duo de filii suis vellent mundum relinquere, isti IIIIor pro supra dicta elemosina a sanctimonialibus reciperentur. Ut autem hoc ratum et firmum haberetur nec ab aliquo posset infringi in posterum et testimonio proborum hominum quorum nomina hic anotari placuit et sigillo beati Dyonisii presentem paginam muniri fecerunt. Hujus rei testes sunt : Petrus decanus, P[etrus] archipresbiter, P[etrus] de Nuyt, P. de Ysurra, Odo de Basse, magister Billo, Renaudus de Duabus Piris.